Diari Oficial de la Generalitat Valenciana


Sumari del DOGV 4084, del 12-09-2001 (2001/8577)

Informació pública del programa d'actuació aïllada de la unitat d'execució delimitada a l'illa confluència dels carrers de Cullera, Ave Maria i els Pins, al barri de Benimàmet, de València.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4084

Data del DOGV
:   12-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8577


Organisme emissor
:   Promociones Aytar, SA

Tipus de document
:   Anunci

Informació pública del programa d'actuació aïllada de la unitat d'execució delimitada a l'illa confluència dels carrers de Cullera, Ave Maria i els Pins, al barri de Benimàmet, de València. [2001/Q8577]
  
I. L'entitat Promociones Aytar, SA, ha formulat el programa d'actuació aïllada de la unitat d'execució delimitada a l'illa confluència dels carrers de Cullera, Ave Maria i els Pins, al barri de Benimàmet, de València, que inclou alternativa tècnica i projectes d'urbanització i de reparcel·lació i proposició economicofinancera, amb la resta de documents annexos, a l'empara del que s'estableix en l'article 48 de la Llei 6/1994, de la Generalitat Valenciana, Reguladora de l'Activitat Urbanística (DOGV número 2.394, de 24.11.1994).
  
II. En aplicació del que s'estableix en l'article 48.1.c, en relació amb l'article 46.3, ambdós de la Llei Reguladora de l'Activitat Urbanística a què es fa referència, se sotmet a informació pública aquest programa, amb els projectes d'urbanització i de reparcel·lació corresponents i proposició económicofinancera, i tota la documentació annexa, durant el termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini qualsevol persona podrà comparéixer a la Notaria del senyor Rafael Gómez-Ferrer y Sapiña, situada al carrer de Sant Vicent, número 24 (porta 7), de València (CP 46743), i obtenir, a càrrec seu, una còpia de l'acta de protocol·lització del programa i documents que s'hi acompanyen o sol·licitar que se li hi exhibisca.
  
Igualment es fa constar que durant aquest termini les persones interessades en aquest procediment podran formular qualssevol al·legacions que els convinguen segons dret, així com unes altres alternatives tècniques de programa i, si escau, proposicions juridicoeconòmiques; tot això en els termes i condicions de la Llei 6/1994 esmentada, a l'efecte de la qual qualsevol persona interessada podrà consultar l'expedient dipositat a la notaria indicada.
  
III. La documentació expressada, així com també l'expedient administratiu, es podrà consultar igualment al Servei de Gestió de l'Ajuntament de València (edifici de l'avinguda d'Aragó, número 47, 4.ª planta) durant idèntic termini i horari d'atenció al públic.
  
Les al·legacions que, si escau, es formulen es presentaran davant el Registre General de l'ajuntament indicat.
  
IV. Així mateix, mitjançant aquest anunci, segons el que s'estableix en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es fa saber a les persones interessades que, el termini de cinc dies hàbils per a presentar proposicions juridicoeconòmiques comença al següent dia hàbil a la finalització del termini de 20 dies hàbils anteriorment indicat. Durant aquest termini podran formular-se les proposicions a què es fa referència a l'Oficina de Contractació de l'Ajuntament de València (plaça de l'Ajuntament, número 1).
  
Una vegada finalitzat aquest segon termini, el següent dia hàbil ?tret de si és dissabte, en aquest cas cal entendre el dia hàbil immediatament posterior- tindrà lloc l'acte d'obertura de pliques a l'Ajuntament de València. Durant els 10 dies següents al d'obertura de pliques, podran ser objecte de consulta i al·legacions totes les actuacions de l'expedient.
  
V. Expressament es fa constar que aquest anunci s'adreça, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identitat dels quals no consta al Centre de Gestió Cadastral, així com a aquells el domicili dels quals figura la pròpia parcel·la cadastral, i que són els següents: número de referència cadastral, situació i titular: 1459410 Torre de la Feria, SA.